Bespreking:Aarde

message: Moet "aarde" met 'n hoofletter of kleinletter gespel word?
Vraag: Moet aarde met 'n hoofletter geskryf word as die aanduiding vir die planeet bedoel is?
Antwoord: Dit is die gebruiklikste om aarde in alle gevalle met 'n kleinletter te skryf. As die woord verwys na ons planeet, is daar weliswaar sprake van 'n unieke geval, maar oor die algemeen sien ons dit nie regtig as 'n naam nie. Net soos die son en maan is die oorsprong van die aarde 'n soortnaam en nie 'n eienaam nie, terwyl die ander planeetname se oorsprong godename is en wel met 'n hoofletter geskryf word. Daarom voel ons die oorspronklike verskil tussen soortnaam en eienaam nog steeds aan.
Ook die gebruik van die lidwoord: vir die aarde, son, maan, noordelike halfrond, heelal, ens sit ons outomaties 'n lidwoord vooraan, terwyl Venus, Mars, Antarktika, Nederland, ens is daar geen lidwoord vooraan nie, wat deurgaans 'n kenmerk van eiename is. Terloops, hierdie reël geld nie altyd nie, soos wat dikwels die geval is by lidwoorde en hoofletters. Bv ons praat van "die Titanic", maar skryf dit met 'n hoofletter.
Dit is egter so dat son, aarde en maan in die sterrekunde wel met 'n hoofletter geskryf kan word, net soos die name van ander hemelliggame. In die geval van die frase "die planeet Aarde"  waar daar ook gepraat word van "die planete Venus, Mars, Jupiter, ens" is "Aarde" met 'n hoofletter waarskynlik meer gepas as met 'n kleinletter. Maar in alledaagse tekste is dit ongewoon.
Kyk ook Hoofletter.
thread_title:  Hoofletter of kleinletter 

message: Dis 'n baie mooi prentjie van die aarde! Ek sien dit is onder kopiereg en ek wonder net oor die implikasies van "deep linking" soos hierdie. Sover ek weet is dit onwettig in sekere omstandighede. Kan iemand bevestig dat hierdie definitief wettig is? Anders kan ons miskien maar die prentjie by die Engels gebruik? --Alias 07:57, 16 10 2004 (UTC)
Aangesien ek niks van die bydraer gehoor het nie, het ek die prentjie verwyder. --Alias 21:37, 26 10 2004 (UTC)
thread_title: Geskakelde prentjie

message: Silikon (sover ek weet) is die algemeenste element in die aarde se kors, maar ek dink (praat onder korreksie) yster is die algemeenste gewig gewys. Ek weet nie wat is die algemeenste wanneer mens die atmosfeer insluit nie... Bertus 10:01, 10 Jun 2005 (UTC)
replies: text: Bertus ek dink jy is koerek daar, sover my kennis strek is silikon die mees algemeenste element in die aarde se korsSiebrits 09:34, 9 Julie 2007 (UTC)
thread_title:  Silikon1 

message: Bertus ek dink jy is koerek daar, sover my kennis strek is silikon die mees algemeenste element in die aarde se korsSiebrits 09:36, 9 Julie 2007 (UTC)
Hierdie bron dui daarop dat Suurstof die volopste element is.  Wat heel moontlik is aangesien alle silikon in verbinding met suurstof (silikate) in die aarde se kors voorkom.  Ek is nog op soek na 'n meer gesaghebbende bron. --RAM (kontak) 06:06, 21 April 2008 (UTC)
thread_title:  Silikon2 

message: Hierdie artikel is seker nie net 'n saadjie nie?! Ek stel voor ons verwyder die 'saadjie' sjabloon en laat dit tel as een van ons volledgie artikels, wat dit duidelik is. --Marinus (kontak) 11:40, 18 April 2008 (UTC)
replies: text: Gedoen --198.54.202.74 11:43, 18 April 2008 (UTC)
thread_title: Saadjie?